Diari Oficial de la Generalitat Valenciana


Sumari del DOGV 7546, del 12-06-2015 (2015/5527)

RESOLUCIÓ de 9 de juny de 2015, de la consellera de Benestar Social, per la qual s'incrementa el crèdit que ha de finançar les ajudes convocades per mitjà de l'Orde 5/2015, de 9 de març, per la qual es regulen i convoquen prestacions econòmiques individualitzades per acolliment familiar d'urgència-diagnòstic, per al segon semestre de l'any 2015 (línia T6732).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5527


Data del document
:   09-06-2015

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de juny de 2015, de la consellera de Benestar Social, per la qual s'incrementa el crèdit que ha de finançar les ajudes convocades per mitjà de l'Orde 5/2015, de 9 de març, per la qual es regulen i convoquen prestacions econòmiques individualitzades per acolliment familiar d'urgència-diagnòstic, per al segon semestre de l'any 2015 (línia T6732). [2015/5527]  
L'Orde 26/2014, de 16 de desembre, (DOCV 7429, 23.12.2014) de la Conselleria Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'exercici corresponent a l'any 2015, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i el finançament d'estes ajudes va quedar condicionat a l'aprovació dels crèdits corresponents.  
  
Aprovada i publicada la Llei 8/2014, de 26 de desembre, de Pressupostos de la Generalitat, per a l'exercici 2015 (DOCV 7433, 30.12.2014), en aplicació del que establia l'article 3.1 de l'esmentada orde, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, mitjançant una Resolució de 17 de febrer de 2015 (DOCV 7470, 20.02.2015), de la Conselleria de Benestar Social, es va procedir a donar publicitat dels crèdits per mitjà dels quals s'havien de finançar les prestacions econòmiques individualitzades per acolliment familiar d'urgència-diagnòstic, línia de subvenció T6732, amb una consignació pressupostària inicial de 454.769,85 euros.  
L'Orde 5/2015, de 9 de març, de la Conselleria de Benestar Social (DOCV 7483, 11.03.2015), per la qual es regulen i convoquen prestacions econòmiques individualitzades per acolliment familiar d'urgència-diagnòstic, corresponents al segon semestre de 2015, establix una dotació pressupostària de 224.122,85 ?, excedent de la consignació pressupostària inicial establida en l'Orde 26/2014, de 16 de desembre, (DOCV 7429, 23.12.2014).  
No obstant això, en estos moments hi ha una disponibilitat pressupostària derivada de la modificació pressupostària 16.012/15-055, que permet incrementar el finançament de l'esmentada Orde 5/2015, de 9 de març, de la Conselleria de Benestar Social, línia de subvenció T6732, «Prestacions econòmiques individualitzades per acolliment familiar urgència-diagnòstic».  
En virtut del que s'ha exposat i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social, resolc:  
  
Primer  
Incrementar la quantia dels crèdits destinats a finançar les ajudes regulades i convocades per l'Orde 5/2015, de 9 de març, (DOCV 7483, 11.03.2015) de la Conselleria de Benestar Social, per les quals es regulen i convoquen prestacions econòmiques individualitzades per acolliment familiar urgència-diagnòstic, per al segon semestre de 2015, i donar publicitat als crèdits pressupostaris resultants i a la línia de subvenció que es detalla a continuació, a càrrec del programa pressupostari 313.30, Menor:  
  
Denominació: Prestacions econòmiques individualitzades per acolliment familiar urgència-diagnòstic.  
Línia de subvenció: T6732.  
Consignació pressupostària: 224.122,85 euros.  
Consignació pressupostària actual: increment de 60.000,00 - que passa de 224.122,85 euros a 284.122,85 ?.  
Procedència i quantia dels fons: propis.  
  
Segon  
Publicar esta resolució en el Diari Oficial de la Comunitat Valenciana.  
  
València, 9 de juny de 2015.- La consellera de Benestar Social: Asunción Sánchez Zaplana.